Case ID: 1072901
Sentence 63: Sözügedən qanunvericilik normalarının məzmunundan göründüyü kimi açıq məkanda reklam yerləşdirilməsi üçün reklam yayıcısı müvafiq icra hakimiyyəti orqanının yaratdığı qurumdan (X4) reklam yayımına icazə almaqdan öncə müvafiq reklam qurğusu yerləşdirilməsi məqsədi ilə reklam qurğusunun yerləşdiriləcəyi daşınmaz əmlakın mülkiyyətçisi və ya onlar barədə sərəncam vermək hüququ olan şəxslə icarə müqavilə bağlanmalı idi. Mübahisəli reklam qurğusunun xx xxxx 2017-ci il tarixdən əvvəlki dövrdə quraşdırıldığını nəzərə alsaq isə həmin dövrdə qüvvədə olan qanunvericiliyin tələblərinə görə reklam yayıcıya reklama dair texniki şərtlər pasportu da verilməli idi. Hazırkı işdə isə mübahisəli reklam qurğusunun Cavabdeh MTK-nın istifadəsinə verilmiş dövlət mülkiyyətində olan torpaq sahəsində yerləşdirildiyi, yəni həmin reklam qurğusunun yerləşdirildiyi torpaq sahəsi İddiaçı MMC-nın mülkiyyətində və qanuni istifadəsində olmadığı halda İddiaçı MMC həmin reklam qurğusunun yerləşdirilməsi üçün əsas olmuş müvafiq icra hakimiyyəti ilə bağladığı icarə müqaviləsini məhkəməyə təqdim etməmişdir.